Diari Oficial de la Generalitat Valenciana


Sumari del DOGV 1501, del 11-03-1991 (1991/820563)

ORDRE de 5 de febrer de 1991, de la Conselleria de Sanitat i Consum, per la qual es dicten normes per a la concessió de subvencions a federacions i associacions de consumidors i usuaris de la Comunitat Valenciana per a l'exercici de 1991.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/05/(3)/dof/vci/html**

### Dades del document

Número de DOGV
:   1501

Data del DOGV
:   11-03-1991

Secció del DOGV
:   DISPOSICIONS GENERALS

Número del document
:   1991/820563


Data del document
:   05-02-1991

Organisme emissor
:   Conselleria de Sanitat i Consum

Tipus de document
:   Ordre

Ordre de 5 de febrer de 1991, de la Conselleria de Sanitat i Consum, per la qual es dicten normes per a la concessió de subvencions a federacions i associacions de consumidors i usuaris de la Comunitat Valenciana.  
Els drets d'audiència en consulta, de participació i representació dels interessos dels consumidors -consignats en la nostra legislació com a drets bàsics-, s'exerceixen a través de les associacions de consumidors i de les seues agrupacions o federacions.  
El seu objecte associatiu el constitueix la defensa dels interessos col·lectius o individuals dels consumidors o el desplegament dels drets que els estan reconeguts.  
Per tal de dur a terme aquesta comesa han de comptar amb mitjans suficients que garantesquen la seua continuïtat i que impulsen el seu desplegament.  
Per això, en virtut de tot l'anterior i d'acord amb el que disposa l'article 28.f de l?Estatut de Consumidors i Usuaris de la Comunitat Valenciana, Llei 2/1987, de 9 d'abril, de l?Estatut de Consumidors i Usuaris de la Comunitat Valenciana,  
ORDENE  
Article primer  
Les federacions i associacions de consumidors i usuaris radicades en la Comunitat Valenciana, que es troben inscrites en el Registre Públic d?associacions de Consumidors i Usuaris de la Comunitat Valenciana, podran sol·licitar subvencions per finançar les despeses derivades de la seua actuació en defensa i suport dels consumidors durant l?exercici de 1991, en els termes que estableix aquesta ordre.  
Article segon  
Les subvencions seran destinades a finançar despeses compreses en els següents conceptes i segons els percentatges següents:  
1. Despeses de manteniment de l?entitat.  
2. Despeses per celebració d'actes estatutaris, com assemblees, juntes, etc.  
3. Funcionament de gabinets d'informació al consumidor, sempre que s'hi complesquen les següents condicions:  
a) Disposar d'un local obert al públic durant, si més no, 4 hores diàries en jornada laboral.  
b) Disposar de personal tècnic adequat que haura de tenir contracte laboral regular i estar donat d'alta en la Seguretat Social, o ser professional autònom.  
4. Funcionament de gabinets jurídicas d'assessorament als consumidors i usuaris:  
a) L'assessorament jurídic haurà de ser prestat per professionals en la matèria, amb contractació laboral regular i estar donat d'alta en la Seguretat Social, o com a professional autònom.  
b) En cap cas no seran subvencionades despeses per serveis prestats simultàniament per més d'un professional, en cada entitat.  
5. Realització de programes específics d'actuació sobre algun dels punts següents:  
a) Campanyes d'informació i orientació sobre els drets dels consumidors i usuaris, realitzades a través dels mitjans de comunicació (campanyes en premsa, programes periòdics de ràdio i de televisió, tanques publicitàries, etc.).  
b) Projectes d'activitats, jornades, seminaris, etc., relacionats amb la formació i educació dels consumidors, organitzades per la mateixa federació o associació.  
c) Campanyes per promoure l'associacionisme dels consumidors i usuaris, i actes destinats a la seua expansió i consolidació.  
d) Programes que despleguen projectes encaminats a potenciar la representativitat i participació de les associacions en aquells òrgans que les lleis preveuen.  
6. Assistència dels responsables d'atenció al públic en les federacions o associacions, a cursos de formació en matèria de consum.  
De l'import total de la subvenció concedida per a despeses corrents anteriorment relacionades, es podrà destinar fins a un màxim del 20% per finançar despeses de manteniment, que no podran ultrapassar en cap cas l'import de 500.000 pessetes anuals. I fins a un màxim del 10% per finançar despeses ocasionades per la celebració d'actes estatutaris.  
7. Participació en procediments desplegats per les juntes arbitrals de consum.  
- L'import de Is subvenció per a despeses de participació d'àrbitres de les federacions o associacions en procediments de juntes arbitrals de consum, s'estableix en 3.500 pessetes per cada intervenció.  
8. Adquisició de material inventariable i obres en locals de les federacions o associacions.  
L'import de la subvenció concedida per a despeses d'inversió (material inventariable i obres), es destinarà en la seua totalitat a l?esmentat fi, i se n'estableix com a restricció addicional que únicament es pagarà el 80% de les despeses efectivament realitzades i justificades.  
L'import de les subvencions concedides en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o primats, supere el cost de l'activitat a desplegar pel beneficiari.  
Article tercer  
Les federacions i associacions de consumidors i usuaris interessades podran dirigir les seues peticioins a la Direcció General de Consum, i hauran de presentar en el Registre General de la Conselleria de Sanitat i Consum, carrer Amadeu de Savoia, núm. 2, 46137-València, o bé en les formes previstes en l'article 66 de la Llei de Procediment Administratiu, la següent documentació:  
1. Sol·licitud de subvenció firmada pel president de l?entitat, segons el model de l'annex I.  
2. Programa detallat de les activitats a realitzar per l'associació el 1991.  
3. Pressupost detallat de despeses i ingressos per a 1991, segons el model dels annexos II i III.  
a) En el cas de federacions que sol·liciten una subvenció conjunta per a les associacions que les integren, hauran d'adjuntar-hi el programa i el pressupost de cadascuna d'elles.  
b) D'acord amb el que disposa la Llei 7/1990, de Pressupostos de la Generalitat Valenciana per al 1991, les federacions i associacions hauran d'incloure en el pressupost d'ingressos l?obtenció de subvencions o ajudes amb la mateixa finalitat, procedents d'administracions o ens públics o privats.  
4. Quan sol·liciten una subvenció per a obres, hauran d'incloure-hi a més, un programa d'actuació que garantesca l?execució de els obres en l?exercici per al qual es concedeix la subvenció.  
5. Memòria detallada de les activitats realitzades en l'any 1990.  
6. Balanç econòmic de despeses i d'ingressos de l'any 1990.  
7. Certificat del secretari de la federació o associació amb el vist-i-plau del president, acreditativa de l'acord de l'assemblea òrgan competent segons els seus estatuts pel qual s'aprova el programa i pressupost presentat.  
8. Certificat del secretari de la federació o associació amb el vist-i-plau del president, acreditant el nombre de socis el 31 de desembre de 1990, l'import de la quota anual per soci i els ingressos reals per aquest concepte l'any 1990.  
9. Els beneficiaris de les subvencions hauran d'acreditar prèviament al cobrament que es troben al corrent de les seues obligacions tributàries i amb la Seguretat Social, en la forma que estableix l'Ordre de 7/l/91, de la Conselleria d'Economia i Hisenda (DOGV núm. 1477, de 5/2/91).  
Article quart  
El termini per sol·licitar les subvencions regulades per aquesta Ordre serà d'un mes a partir de l'endemà de la seua publicació al Diari Oficial de la Generalitat Valenciana (DOGV).  
Article cinquè  
La concessió de les subvencions s'ajustarà als següents criteris:  
1. Qualitat i transcendència del programa a desplegar per la federació o associació sol·licitant.  
2. Estar integrada en una federació d?associacions de consumidors l?àmbit territorial de la qual radique en la Comunitat Valenciana.  
3. Grau d'implantació territorial prenent com a base el nombre d'afiliats i la seua distribució per províncies, comarques i localitats de la Comunitat Valenciana. En el cas de les federacions, la valoració s'efectuarà segons el nombre i la distribució de les associacions que s'hi integren.  
4. Grau d'autofinançació de la federació o associació.  
5. Valoració dels programes desplegats en l?exercici anterior, si s'escau.  
Article sisé   
El Conseller de Sanitat i Consum, a proposta de la Directora General de Consum, dictarà resolucions amb les quals es concediran les subvencions amb càrrec als Pressupostos de la Generalitat Valenciana, secció 10, servei 03, programa 413.40, línia 402/000/91, per un import màxim de 33.439.312 de pessetes per a despeses i línia 702/000/91, per un import màxim de 75.798.386 de pessetes per a despeses d'inversió; en les esmentades resolucions es fixaran les quanties concedides a cada federació o associació.  
La subvenció destinada a despeses per participació d'àrbitres de les federacions o associacions en procediments desplegats per les juntes arbitrals de consum, es concedirà mitjançant una resolució expressa del conseller de Sanitat i Consum.  
Qualsevol alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o d'ajudes d'altres administracions públiques, o d'altres ens públics o privts, podrà produir la modificació de la resolució de la concessió.  
Article setè  
1. En el cas de la subvenció per a despeses corrents tret dels regulats en el punt 7 de l'article segon (juntes arbitrals de consum) d'aquesta Ordre, el pagament es realitzarà segons les normes següents:  
a) A la concessió de la subvenció es lliurarà el 50% de la quantitat assignada.  
b) Una volta justificat el 50% ja lliurat a què fa referència l'apartat anterior, la resta de la subvenció se farà efectiva amb la prèvia presentació de nous justificants de realització de despeses, i se'n podran efectuar lliuraments parcials.  
2. El pagament de la subvenció per a despeses de participació en procediments de les juntes arbitrals, es realitzarà després de la presentació dels corresponents justificants.  
3. Per efectuar lliuraments de la subvenció destinada a despeses d'inversió, caldrà justificar prèviament la despesa realitzada, i no se'n podrà lliurar cap import anticipadament.  
Article vuité  
S'estableixen com a normes específiques per a la justificació d'aquestes subvencions les següents:  
1. Les factures o justificants presentats hauran de ser originals, amb data anterior al 31 de desembre de 1991 i en tots ells haurà de figurar el vist-i-plau del president de la federació o associació.  
2. Les factures hauran de comptar amb totes les dades formals que exigeix per a la seua expedició l'article 3 del Reial Decret 2402/1985, de 18 de desembre (BOE núm. 312, de 30/12/85).  
3. Els justificants corresponents al personal fix es presentaran necessàriament en nòmines ajustades al model oficial, acompanyades dels justificants de cotització a la Seguretat Social.  
4. Els justificants corresponents a col·laboracions puntuals figuraran en rebuts on consten les dades del perceptor, el seu NIF, el concepte pel qual és retribuït i la retenció corresponent a l?IRPF, així com les dades de la federació o associació, segons l'annex V.  
5. No seran admesos justificants de despesa per atencions socials.   
6. Els desplaçaments es justificaran mitjançant el bitllet corresponent en el cas que s'efectuen amb línies regulars; quan aquests es realitzen amb vehicle particular, caldrà indicar la marca, el model i la matrícula del vehicle, les dades personals de qui o dels qui l?utilitzen, el lloc i la distància en quilòmetres, i es valorarà a 22 pessetes el quilòmetre. Sempre i en tot cas, s'especificarà el motiu del viatge i s'adjuntarà una còpia de la convocatòria, del curs, etc., que escaiga, segons l'annex IV.  
7. Quan es justifiquen activitats que generen despeses d'hostalatge i/o de restauració, caldrà adjuntar les factures corresponents, i l?import màxim a subvencionar per persona i dia 8.000 pessetes per ambdós conceptes. Sempre i en tot cas s'informarà del motiu i s'adjuntarà una còpia de la convocatòria, del programa etc., que escaiga.  
8. En el cas de despeses per assistència d'àrbitres de les federacions i associacions a procediments de juntes arbitrals de consum, es justificaran mitjançant la presentació de certificats expedits pel secretari de la junta arbitral corresponent.  
9. Els justificants es presentaran agrupats per conceptes segons l'article segon d'aquesta Ordre.  
Article nové  
Segons estableix la Llei 7/1990, de Pressupostos de la Generalitat Valenciana, al seu article 27.9, escaurà el reintegrament de les quantitats percebudes i l'exigència de l?interés de demora des del moment del pagament de la subvenció en els següents casos:  
a) Incompliment de l?obligació de justificació.  
b) Obtenir la subvenció sense reunir les condicions requerides per a això.  
c) Incompliment de la finalitat pera la qual la subvenció fou concedida.  
d) Incompliment de les condicions imposades als beneficiaris per raó de la concessió de la subvenció.  
Igualment, en el supòsit que les subvencions, concedides en concurrència amb altres administracions o ens públics o privats, superen el cost de l'activitat a desplegar, quan la subvenció principal siga de la Generalitat Valenciana, escaurà el reintegrament de l?excés obtingut sobre el cost de l'activitat desplegada.  
DISPOSICIO FINAL  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 4 de febrer de 1991.  
El Conseller de Sanitat i Consum,   
JOAQUIN COLOMER SALA  
ANNEX I  
Sol·licitud  
D./Dª ,  
amb el NIF. , com president/a i en   
representació de la   
amb el NIF , i domicili en carrer , núm. ,  
codi localitat , inscrita en el Registre Públic d'Associacions de Consumidors i Usuaris de la Comunitat Valenciana amb el núm.   
EXPOSE que acollint-se a l'Ordre del dia 5 de febrer de 1991, de la Conselleria de Sanitat i Consum (DOGV núm , amb data ), per la qual es dicten normes per a la concessió de subvencions a federacions i associacions de consumidors de la Comunitat Valenciana per a l'exercici 1991, estimant que acompleix els requisits que s'hi exigeixen i adjuntant la documentació requerida,  
SOL·LICITE que es concedesca a aquesta entitat una subvenció per un import total de   
 pessetes, el desglossament del qual és el següent:  
1. Per a despeses corrents PTA  
(despeses de manteniment, etc.)  
2. Per a despeses de participació en juntes arbitrals de consum PTA.  
3. Per a despeses d'inversió PTA.  
I es prega que els ingressos que es puguen produir s'efectuen en el compte que aquesta federació/associació té en l'entitat bancària sucursal amb el número   
València d de 1991  
(Segell de la federació o associació)  
Firma del president o presidenta.  
DIRECCIÓ GENERAL DE CONSUM  
c/. Rodríguez Fornos núm. 4. 46550 - València.  
ANNEX II  
Pressupost de despeses corrents  
Manteniment pessetes  
(llum, aigua, telèfon, alquiler local, etc.)  
Actes estatutaris pessetes  
(assemblees, juntes, etc.)  
Gabinet- d'informació pessetes  
(nòmines personal, minutes)  
Gabinet jurídic.......................... pessetes  
(nòmines personal, minutes)  
Programes i activitats. pessetes  
(campanyes d'informació, jornades, etc.)  
Assistència a cursos . pessetes  
 Total...... pessetes  
Pressupost per a despeses de participació en juntes arbitrals de consum pessetes  
ANNEX III  
Pressupost de despeses d'inversió  
Mobiliari/material inventariable pessetes (detallar)  
Obres o reformes als locals pessetes  
(detallar i adjuntar pressupost de l'empresa)  
 Total...... pessetes  
ANNEX IV  
Nota de despeses de viatges amb mitjans propis  
..................... amb NIF «   
i domicili com a (càrrec) de la  
federació/associació, he viatjat des de (lloc d'eixida) fins a (destinació)   
amb un trajecte de km (anada o anada i tornada), en   
vehicle marca model matrícula. .  
(detalleu raó del viatge i adjuntar programa, convocatòria, etc.).  
 quilòmetres  
a 22 pessetes  
Total pessetes  
Valencia de de 1991  
Firma de la persona perceptora  
ANNEX V  
Rebut per col·laboracions puntuals  
..................... amb NIF   
i domicili 1 he rebut de la  
federació/associació   
l'import d' en lletra pessetes,  
en concepte d'honoraris per (detalleu si és una ponéncia, el tema, lloc i data. Si es tracta d'altre concepte, les dades suficients).  
Liquidació:  
Import honoraris xxxxxxxx pessetes  
Deducció 15% IRPF1 xxxxxxxx pessetes  
Líquid a percebre. xxxxxxxx pessetes,  
Valencia de de 1991  
Firma de la persona perceptora


Còpia Permalink ELI